b'\n_START_ARTICLE_\nKvitt eller dobbelt\n_START_PARAGRAPH_\nKvitt eller dobbelt er en norsk sp\xc3\xb8rreprogram som har g\xc3\xa5tt sporadisk p\xc3\xa5 NRK Fjernsynet siden 1961.  Konseptet g\xc3\xa5r ut p\xc3\xa5 at de utvalgte deltagerne g\xc3\xa5r opp i ett spesifikt emne de mener \xc3\xa5 ha spesielt gode kunnskaper om. De vinner en sum penger for hver runde de svarer riktig og blir deretter spurt om de \xc3\xb8nsker \xc3\xa5 g\xc3\xa5 videre. De har dermed en sjanse til \xc3\xa5 doble gevinsten, men risikerer da \xc3\xa5 miste alt om de skulle svare feil.  Alle kan trekke seg underveis og dermed ta de pengene de allerede har vunnet. Programmet startet etter at det tilsvarende danske programmet Kvit eller Dobbelt hadde g\xc3\xa5tt p\xc3\xa5 TV i flere \xc3\xa5r. Programmet gjennomgikk en fornyelse b\xc3\xa5de p\xc3\xa5 1980-tallet og i 2008. Det ble i tillegg sendt en egen versjon for barn i 2006 og 2007. _NEWLINE_Programmet er inspirert av det amerikanske TV-quiz-programmet The $64,000 Question (1955\xe2\x80\x931958), som igjen var basert p\xc3\xa5 radioprogrammet Take It or Leave It._NEWLINE_Opprinnelig var toppgevinsten p\xc3\xa5 10\xc2\xa0000 kr. Den f\xc3\xb8rste som gikk til topps og vant 10\xc2\xa0000 kroner, var Asta Erichsen fra Valsviga i Kristiansand. Hun hadde emnet Bibelen (1961). I 1985 var topp-premien \xc3\xb8kt til 48\xc2\xa0000. I 1990 ble den hevet til 96\xc2\xa0000.\n_START_SECTION_\nOpprinnelig versjon (1961)\n_START_PARAGRAPH_\nProgramserien hadde premiere p\xc3\xa5 NRK den 26. august 1961, bare ett \xc3\xa5r etter at kanalen startet med ordin\xc3\xa6re sendinger p\xc3\xa5 TV. Serien regnes som det f\xc3\xb8rste store suksessprogrammet p\xc3\xa5 norsk TV. Den f\xc3\xb8rste serien var lagt opp av Sverre Christophersen, Erik Diesen, Harald Tusberg og Kristian \xc3\x98grim. Programmet i sin opprinnelige form har i tillegg blitt sendt i 1962, 1963, 1966, 1985, 1986, 1989, 1990 og 1994._NEWLINE_Gunnar Haarberg var programleder fra begynnelsen, f\xc3\xb8r Knut Bj\xc3\xb8rnsen overtok i 1966. Bj\xc3\xb8rnsen var ogs\xc3\xa5 programleder da programmet kom tilbake p\xc3\xa5 skjermen etter nesten tjue \xc3\xa5rs opphold i fem runder fra 1985 til 1994. Annette Thommessens datter, Ingrid Thommessen, og Evy Hauffen var vertinner i Bj\xc3\xb8rnsens tid som programleder._NEWLINE_Axel Heiberg var f\xc3\xb8rste overdommer i 1961, deretter dr. juris Anders Bratholm i 1962, og siden har det blitt et rent familieforetagende med dommer Carsten Smith, s\xc3\xa5 hans kone Lucy Smith og n\xc3\xa5 deres datter Merete Smith (i versjonen som f\xc3\xb8rst var kun for barn).\n_START_SECTION_\nNy versjon I \xe2\x80\x93 for barn (2006)\n_START_PARAGRAPH_\nI 2006 kom den nye versjonen av programmet der det var unge under 18 \xc3\xa5r som kunne g\xc3\xa5 opp i emner som de selv valgte. Nadia Hasnaoui og Christian Strand ledet programmet og delte ut toppgevinsten p\xc3\xa5 48\xc2\xa0000 kr til vinnerne. En ny runde ble satt opp h\xc3\xb8sten 2007.\n_START_SECTION_\nTemaer i 2006\n_START_PARAGRAPH_\nABBA, AC/DC, The Beatles, Chelsea FC, Donald Duck, Europas kongehus, Formel 1, Europas Geografi, Harry Potter, Hester, James Bond, KLM, Mellomkrigstida, Moderne fysikk, Nelson Mandela, Norr\xc3\xb8n mytologi, Pink Floyd, The Simpsons, Stalin, Tudordynastiet, Vinter-OL og Robbie Williams.\n_START_SECTION_\nTemaer i 2007\n_START_PARAGRAPH_\nElvis Presley, Anne Frank, Hurtigruten, Rally-VM, Tutankhamon, Ringenes herre, Hund, Fleksnes, David Bowie, Norske kommuner, Julius C\xc3\xa6sar, Frank Zappa, Astrid Lindgren, Apollo-programmet, Manchester United, Dinosaurer, Titanic, Svein og rotta-b\xc3\xb8kene.\n_START_SECTION_\nNy versjon II \xe2\x80\x93 for alle (2008)\n_START_PARAGRAPH_\nFra h\xc3\xb8sten 2008 \xc3\xa5pnet programmet for at alle aldersgrupper kunne delta, og Nadia Hasnaoui ledet programmene alene. Nytt for \xc3\xa5ret var at det ble lagt opp til dueller mellom to kandidater i en rekke av temaene.  En ny runde ble satt opp h\xc3\xb8sten 2009 og fortsatte inn i 2010.\n_START_SECTION_\nTemaer  i 2008\n_START_PARAGRAPH_\nAlice Cooper, Bruce Springsteen, Eurovision Song Contest, Fotball-VM, Friidretts-OL, Iron Maiden, Jane Austen, Kon-Tiki-ekspedisjonen,  Ludvig XIV, Michael Jackson, Monty Python, Narnia-b\xc3\xb8kene, Norske mynter, Norske riksveier, Olsenbanden, Pondus, Romkappl\xc3\xb8pet, Store kattedyr, Verdens geografi\n_START_SECTION_\nTemaer  i 2009/2010\n_START_PARAGRAPH_\nQueen, Slanger, Berg- og dalbaner, Nelson Mandela, Star Wars, Knut Hamsun, Charlie Chaplin, FC Liverpool, Twilight, Norge under annen verdenskrig, Volvo, Metallica, Tour de France, Madonna, Vinter-OL, Asterix, Norske kommunev\xc3\xa5pen, Norsk jernbanehistorie.'